ლევან ზაქარეიშვილი

ლევან ზაქარეიშვილი (დ. 17 მაისი, 1953, თბილისი — გ. 22 აგვისტო, 2006) — ქართველი კინორეჟისორი და სცენარისტი.

 ბიოგრაფია 
დაიბადა თბილისში. დაამთავრა თბილისის სახელმწიფო უნივერსიტეტის გეოლოგია-გეოფიზიკის ფაკულტეტი 1975 წელს; შემდეგ სწავლობდა მოსკოვში, საკავშირო კინემატოგრაფიის კინოსარეჟისორო და სასცენარო კურსებზე, რომელიც 1985 წელს დაასრულა.

1976–1977 წწ. მუშაობდა საქპროექტში გეოლოგად; 1977–1980 წწ. მშენებლობაზე ინჟინრად; 1980–1982 წწ. გორკის სახელობის კინოსტუდიაში რეჟისორის ასისტენტად; 1985 წლიდან — კინოსტუდია „ქართულ ფილმში“, დამდგმელ რეჟისორად.

ლევან ზაქარეიშვილი წლების განმავლობაში მუშაობდა ფილმზე „თბილისი-თბილისი“. კინოსტუდიის განადგურების გამო, გადაღებული მასალა დაიკარგა და რეჟისორს თავიდან მოუწია გადაღება. გადაღებული აუხმოვანებელი მასალა ნახა ფრანგმა კინოკრიტიკოსმა პიერ-ანრი დელომ, რომელმაც პირადად სთხოვა ზურაბ ჟვანიას, რომ დაინტერესებულიყო ფილმის ბედით. საბოლოოდ, ფილმის დასრულება მოხერხდა რეჟისორის, მისი მეგობრების, ეროვნული კინოცენტრის და ბადრი პატარკაციშვილის ფინანსებით.https://www.radiotavisupleba.ge/a/1541247.html ფილმი წარდგენილი იყო „ოსკარზე“, საუკეთესო უცხოური ფილმისათვის, მიიღო რამდენიმე საერთაშორისო კინოფესტივალის პრემია. იგი რეჟისორისათვის უკანასკნელი ნამუშევარი აღმოჩნდა.

იყო რუსეთისა და ევროპის კინოხელოვნების აკადემიების წევრი.

გარდაიცვალა თბილისში, გულის შეტევით. დაკრძალულია იქვე.

 ჯილდოები 
 1984 — ობერჰაუზენის კინოფესტივალის პრემია, ფილმისათვის „მამა“
 2005 — პრემია „კინოშოკი“ — საუკეთესო რეჟისურისათვის, კინოკრიტიკოსთა და კინორეჟისორთა გილდიის პრემია „სპილო“ და საერთაშორისო კინოპრესის პრემია — საუკეთესო ფილმისათვის: ფილმი „თბილისი-თბილისი“Два главных приза фестиваля „Киношок“ достались грузинским картинам
 2006 — პრემია „ნიკა“ დსთ-სა და ბალტიისპირეთის ქვეყნების საუკეთესო ფილმისთვის, ვისბადენის კინოფესტივალის პრემია „ოქროს შროშანი“: ფილმი „თბილისი-თბილისი“

 ფილმოგრაფია 
 წელი სათაური რეჟისორი პროდიუსერი სცენარის ავტორი1984მამა1985ნისლი1986თემო1992ისინი2005თბილისი-თბილისი

 ჩვენებები 
ფილმები „ისინი“ და „თბილისი-თბილისი“ კონკურსგარეშე პროგრამაში აჩვენეს კანის საერთაშორისო კინოფესტივალზე, 1992 და 2005 წლებში.

2023 წელს ლევან ზაქარეიშვილის ფილმებით „თბილისი-თბილისი“ და „მამა“ გაიხსნა ეროვნული კინოცენტრის მოწყობილი რეტროსპექტივა „თანამედროვე ქართული კინო“.თანამედროვე ქართული კინო

 რესურსები 

 ლევან ზაქარეიშვილი — ეროვნული ფილმოგრაფია


 სქოლიო 

კატეგორია:დაბადებული 17 მაისი
კატეგორია:დაბადებული 1953
კატეგორია:თბილისში დაბადებულები
კატეგორია:გარდაცვლილი 22 აგვისტო
კატეგორია:გარდაცვლილი 2006
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი კინორეჟისორები
კატეგორია:ქართველი სცენარისტები